Avertizare ANM pentru prima jumătate a lunii februarie: Cald săptămâna aceasta, apoi vine frigul.
Prima săptămână va aduce temperaturi ridicate în aproape toate zonele din România. De lunea viitoare se va răci, au transmis meteorologii.
În prima săptămână vremea se va încălzi treptat şi se vor înregistra valori termice mult mai ridicate decât în mod normal la această dată. Media temperaturilor maxime va ajunge să se situeze în jurul a 15 grade Celsius, iar a minimelor va atinge 4…5 grade Celsius. În cea de a doua sătămână se va răci, astfel încât în ultimele zile media maximelor termice va fi între 2 şi 6 grade Celsius, iar a minimelor între -6 şi -2 grade Celsius. Vor fi precipitaţii slabe, izolat în prima parte a intervalului şi pe arii mai extinse în cea de a doua.CrişanaVremea va intra într-un proces de încălzire până spre sfârşitul primei săptămâni, când media temperaturilor maxime se va situa între 10 şi 14 grade Celsius, iar a minimelor între 3 şi 6 grade Celsius. În cea de a doua săptămână se va răci treptat, mai ales în ultimele zile; în general, media maximelor termice va fi de 3…5 grade Celsius, iar a minimelor de -6…-3 grade Celsius. Vor fi precipitaţii slabe, izolat în prima parte a intervalului şi pe arii mai extinse în cea de a doua.TransilvaniaPână în data de 5 februarie vremea se va încălzi, iar temperaturile vor fi în creştere. Media maximelor va urca de la 4…5 grade Celsius, până la 10…13 grade Celsius, iar a minimelor de la -1…0 grade Celsius, până spre 3…4 grade Celsius. În intervalul următor se va răci treptat, astfel că, după data de 10 februarie, media temperaturilor maxime va coborî spre 2…3 grade Celsius, iar a minimelor până la -9…-8 grade Celsius. Trecător vor fi precipitaţii în general slabe cantitativ, izolat până în data de 5…6 februarie, apoi pe arii mai extinse.MaramureşVremea va intra într-un proces de încălzire până în jurul datei de 5 februarie, când media temperaturilor maxime va atinge 9…11 grade Celsius, iar a minimelor 2…4 grade Celsius. Apoi se va răci treptat, mai ales după data de 9 februarie, când media maximelor se va situa în general între 1 şi 4 grade Celsius, iar a minimelor între -8 şi -4 grade Celsius. Temporar vor fi posibile precipitaţii aproape în fiecare zi.MoldovaVremea se va încălzi până în jurul datei de 5 februarie, când media maximelor termice se va situa în jurul valorii de 12 grade Celsius, iar a minimelor va atinge 3…4 grade Celsius. Ulterior se va intra într-un proces de răcire, treptat maximele se vor apropia de pragul îngheţului, minimele vor coborî sub acesta, iar media lor se va situa în general între -8 şi -4 grade Celsius. Pe alocuri vor fi precipitaţii, cu o probabilitate mai mare la începutul intervalului, precum şi între 6 şi 11 februarie.DobrogeaÎn prima săptămână media temperaturilor maxime va avea variaţii între 7 şi 13 grade Celsius, iar a a minimelor între 2 şi 7 grade Celsius. În cea de a doua săptămână se va răci astfel că în ultimele zile din interval media maximelor termice va fi cuprinsă între 1 şi 4 grade Celsius, iar a minimelor între -5 şi -2 grade Celsius. Temporar vor fi precipitaţii la începutul intervalului şi din nou după data de 6 februarie.MunteniaValorile termice diurne vor fi în creştere până în data de 5 februarie, când media maximelor va atinge 13…15 grade Celsius, apoi vor scădea, astfel că spre sfârşitul intervalului aceasta nu va mai depăşi 4…6 grade Celsius. Temperaturile minime nu vor avea variaţii semnificative în prima săptămână şi vor atinge în medie 2…4 grade Celsius, dar în cea de a doua vor scădea, pentru ca în ultimele zile, în medie, valorile termice să scadă sub -5…-4 grade Celsius. Probabilitatea de precipitaţii va fi mai ridicată la începutul intervalului şi după data de 6 februarie.OlteniaVremea va intra într-un proces de încălzire până în data de 5 februarie, când temperaturile maxime vor atinge, în medie, 14…16 grade Celsius. Ulterior se va răci treptat, iar între 10 şi 14 februarie media maximelor termice se va menţine, în general sub 5…6 grade Celsius. Temeraturile minime vor fi relativ constante în prima săptămână şi se vor situa în jurul a 3 grade Celsius, apoi vor scădea, iar la sfârşitul intervalului de prognoză media lor va putea coborî sub -5 grade Celsius. Temporar vor fi precipitaţii, cu o probabilitate mai mare între 6 şi 11 februarie.La munteMedia temperaturilor maxime va fi pozitivă în prima săptămână, cu valori de până la 5…6 grade Celsius, apoi va deveni negativă, iar în ultimele zile va fi cuprinsă în general între -6 şi -3 grade Celsius. Media minimelor termice se va menţine sub zero grade, iar cel mai frig va fi spre sfârşitul celei de a doua săptămâni când aceasta va scădea sub -10 grade Celsius. Temporar vor fi precipitaţii aproape în fiecare zi.